સારાંશ માટે દસ્તાવેજ: આ ભાષણોથી પ્રભાવિત થઈને મીડિયાના એક ભાગે ત્યાં સુધી કહી દીધું કે આરએસએસ બદલી ગયું છે. 

આ ગણતરીએ આરએસએસની મૂળ રાજકીય સ્થિતિને જ નજર અંદાજ કરી દીધી. 

જોકે, ત્યારબાદ આવે છે ભાગવતે દશેરા પર આપેલું ભાષણ. ભાગવતે સાફ કર્યું કે રામ મંદિરના મુદ્દા પર આરએસએસ પોતાના સ્ટેન્ડ પર અડગ છે. 

ત્યારબાદથી લઈને અત્યારસુધી રામ મંદિર એક વાર ફરી સમાચારોમાં આવી ગયું છે. 

હવે દેશમાં રામ મંદિરના મુદ્દા પર કૉન્ફરસ, રેલી અને અનેક કાર્યક્રમ થઈ રહ્યા છે. 

આવનારા દિવસોમાં રામ મંદિરના મુદ્દા પર અનેક કાર્યક્રમો અયોધ્યામાં પણ જોવા મળશે. 

એવામાં સવાલ એ છે કે શું દેશમાં ફરી એવી સ્થિતિનું નિર્માણ થઈ રહ્યું છે, જે આજથી પહેલાં 30 વર્ષ પહેલાં હતી? જો એવું થયું તો તેનું પરિણામ શું આવશે? 

કેટલાક સવાલો જેના જવાબો હાલ સ્પષ્ટ નથી

જો ભૂતકાળની તરફ નજર નાખીયે તો કેટલાક સવાલોના જવાબ શોધવા રસપ્રદ બની શકે છે. 

અયોધ્યા મુદ્દા પર વર્તમાન સમયના નવા અડવાણી અને વાજપેયી કોણ હશે? આ મુદ્દાથી થનારા ફાયદાનો લાભ કોણ ઉઠાવશે? 

સૌથી મહત્ત્વની વાત એ છે કે અયોધ્યાના મુદ્દા પર ભારતની રાજનીતિ કઈ બાજુ આગળ વધશે? 

30 વર્ષ પહેલાં રામ જન્મભૂમિ આંદોલનનું નેતૃત્વ કરવાની જવાબદારી અડવાણીના ખભા પર હતી. 

અડવાણીના નેતૃત્વમાં કારસેવા, રથયાત્રાઓ સમગ્ર દેશમાં કાઢવામાં આવી હતી. 

જેનો ઉદ્દેશ હિંદુઓને રામ મંદિરના મુદ્દા પર એક કરવાનો હતો. 

જેનું પરિણામ એ આવ્યું કે સુપ્રીમ કોર્ટના આદેશનું ઉલ્લંઘન કરીને અયોધ્યામાં બાબરી મસ્જિદ તોડી નાખવામાં આવી. 

તમે આ વાંચ્યું કે નહીં?

6 ડિસેમ્બર 1992ની એ તારીખ 

1992ની ડિસેમ્બર મહિનાની છઠ્ઠી તારીખ. અયોધ્યામાં બાબરી ધ્વંસ બાદ રામ જન્મભૂમિ આંદોલનની ગતિ ધીમી પડી ગઈ. 

તેનું કારણ એ હતું કે આ આંદોલનથી જે રાજકીય ફાયદો મળી શકતો હતો તે ભાજપ ઉઠાવી ચૂક્યો હતો. 

બીજું એ કે આ આંદોલન છતાં પણ ભાજપને બહુમતી મળી ન હતી. 

ત્યારે એ નક્કી કરવામાં આવ્યું કે બીજા પક્ષો સાથે ગઠબંધન કરવા માટે વિવાદીત મુદ્દાઓને કોરાણે મૂકી દેવા જોઈએ. 

ત્રીજું એ કે ભલે નાના સ્તરે હિંદુ ગૌરવની વાહવાહી થઈ હોય પરંતુ બાબરી ધ્વંશ બાદ સામાન્ય લોકો ખુલીને સામે આવ્યા નહીં. મીડિયાએ પણ બાબરી ધ્વંસની ખૂબ ટીકા કરી. 

તેમ છતાં પણ અયોધ્યાની યાદોને બચાવી રાખવાની કોશિશ કરવામાં આવી. 

પછી ભલે તે ભૂમિપૂજન હોય કે મંદિરના નિર્માણ માટે યોજના બનાવવાની હોય. 

દર વર્ષે 6 ડિસેમ્બરે મનાવવામાં આવતો જશ્ન આ કડીનો જ...\nદસ્તાવેજની સમાન ભાષામાં સારાંશ:
રાષ્ટ્રીય સ્વયંસેવક સંધ એટલે કે આરએસએસના પ્રમુખ મોહન ભાગવતે સપ્ટેમ્બરમાં દિલ્હીમાં કેટલાંક ભાષણો આપ્યાં હતાં.